Timing Tool > Seat
EWK EN-48383 EN-46105 Camshaft Retaining Holding Tool for GM Vauxhall Saab Opel 2.8 3.0 3.6 Liter
VW TDI 3359 Diesel Pump Pin Engine Timing Repair Tool Eet jouself jonger | Netwerk24
Deur Anél Potgieter 05 Januarie 2020 00:00
Ek moet myself knyp om te dink dit is die jaar 2020. Dit klink so onwerklik en is ’n fassinerende numeriese konsep – wel, vir my is dit. Ek wonder wat die mensdom in 1010 geëet het – seker plant-gegronde kos, wat deesdae ’n groot kostendens is. Maar daaroor praat ek ’n volgende keer. En dan wonder ek ook wat in 3030 op die spyskaarte gaan pryk. Ek sidder om te dink aan ’n fabriek-tjoppie of selfs net ’n kosplakker soos ’n hormoonplakker?
By sommige wat net 60 jaar oud sou word, is ’n ekstra 15 jaar ’n bonus.
Ek kan nie die bogenoemde vrae beantwoord nie, maar ek weet een ding: Ons mensdom roes! Ironies genoeg is dieselfde lug wat vir ons lewe gee, die oorsaak dat yster roes, vrugte bruin word en ons liggame se selle met ouderdom afbreek. Deur ’n reeks chemiese veranderinge, onder meer besoedeling, verloor suurstofmolekules in ons liggame elektrone, wat dit dan onstabiel maak. Hierdie onstabiele molekules word vrye radikale genoem. En dit doen skade aan ons liggame deur gesonde selle aan te val. Dit help dus die verouderingsproses aan. ’n Mondvol ek weet, maar die waarheid!
Hoe hou ons op roes?
Die natuur gee vir ons ’n enorme arsenaal van antioksidante wat vrye radikale kan keer om skade te berokken. Ja, ons kan ons lewensduur verleng deur reg te eet.
Drie van die sterkste antioksidante is betakaroteen, vitamien C en vitamien E. Dit is bewys dat elkeen van hierdie voedingstowwe baie doeltreffend is teen ouderdomsverwante siektes, asook kanker en hartsiektes. Hoewel jy beskerming kan kry deur antioksidantaanvullings te neem, stem die meeste dokters saam dat antioksidante in kos soos vrugte en groente ’n beter keuse is en jou eerste verdedigingslinie behoort te wees.
Vitamien C is belangrik om jou gesond te hou. Drink minstens daagliks ’n glas sitrussap, of eet ’n halwe koppie soetrissie.
Die vinnigste manier om vitamien C in te kry, is om ’n glas pomelosap te drink, ’n lemoen of ’n halwe koppie soetrissies te eet. Elkeen bevat meer as 100% van die daaglikse hoeveelheid wat jy benodig. Vitamien C help om die newe-effekte van vrye radikale uit te skakel.
’n Wortel per dag sal jou die nodige betakaroteen gee.
Betakaroteen kom voor in diepgroen of helderoranje vrugte en groente. Een patat of ’n groot wortel lewer tussen 12-15 milligram betakaroteen, ’n bietjie meer as wat kenners aanbeveel.
En as jy wortel en avokado saam eet, absorbeer jy tot ses keer soveel van die wortel se betakaroteen. Jou liggaam skakel betakaroteen om in vitamien A, wat noodsaaklik is vir ’n gesonde vel en ’n sterk immuunstelsel. Betakaroteen is ook ’n vetoplosbare voedingstof; daarom kan jou liggaam dit beter gebruik wanneer jy dit saam met ’n bron van gesonde vet, soos avokado, eet.
Vitamien E is volop in vetterige kos soos neute, maar jy kan dit ook deur tamaties en broccoli inneem.
Anders as vitamien C en betakaroteen, is vitamien E ’n bietjie moeiliker om uit voedsel te kry, want dit word meestal in hoëvetkos, soos plantaardige olies gevind wat baie van ons eerder wil vermy. Goeie bronne van vitamien E is koringkiem, neute en sade.
Hoewel bogenoemde noodsaaklike antioksidante is, is dit nie die enigste nie. Vrugte en groente word gelaai met plantverbindings genaamd fito-voedingstowwe, wat ook antioksidant-vermoëns het. In ’n studie in Michigan het navorsers bevind dat mense met hoë vlakke van glutatioon Z ’n fito-voedingstof in avokado’s, pomelo’s, pampoen, lemoene, tamaties en aartappels Z laer bloeddruk- en cholesterolvlakke gehad het, asook ’n gesonder gewig gehandhaaf het.
Dokters sê genoeg van al hierdie antioksidante sal nie waarborg dat jy 150 jaar gaan lewe nie, maar dit sal jou help om jou maksimum lewensduur te bereik.
En by sommige mense wat net 60 jaar oud sou word, is ’n ekstra 15 jaar ’n lekker bonus.
Dit is ’n bak volgemaak met hopies vars, koue kos om daardie vrye radikale in toom te hou. Jy kan groente, vrugte, grane, peulgroente, vegetariese proteïne (soos tofu), eintlik enigiets wat vars en gesond is, gebruik.
Die resep van die wortel-en-avokado- boeddha-bakkie met lemoenslaaisous is net ’n riglyn. Gebruik wat jy in jou huis het, soos soetrissies, komkommer, uieringe, pampoenpitte, geroosterde pampoen, beet, basiliekruid of pietersielie. Maak dit jou eie en eet jouself ’n paar jaar jonger.
Groete uit die Karoo,
Inligting uit The Doctor’s Book of Food Remedies deur Selene Yeager.
wortel-en-avokado boeddha-bakkie met lemoenslaaisous.Foto:
wortel, met aartappelskiller in linte gesny
murgpampoentjies, met aartappelskiller in linte gesny
kersietamaties, in kwarte gesny
avokadopeer, geskil en gesny
fyn skil en sap van 2 lemoene
½ knoffelhuisie, fyngerasper
¾ t vars gemaalde swartpeper
¾ k ekstra-suiwer olyfolie
Pak al die slaaibestanddele in ’n bakkie. Blits die slaaisousbestanddele saam en be­dien saam met die boeddha-bakkie.
Meer oor: Jonger | Eet | Groente | Vrugte